|  |  |
| --- | --- |
|  | **NABAVKA NAMEŠTAJA I ELEKTRIČNIH UREĐAJA ZA 94 SEOSKЕ KUĆЕ** |
|  | **OBAVEŠTENJE O POKRETANJU JAVNE NABAVKE – KONKURENTNI POSTUPAK SA PREGOVARANJEM** |
|  |  |
|  | Broj publikacije: | **RHP-W3-VH/NP1-2020** |
|  |  |
|  | Program i finansiranje: | *Zajednički regionalni program o trajnim rešenjima za izbeglice i raseljena lica (Regional Housing Programme – RHP/Program stambenog zbrinjavanja u Rebublici Srbiji).*Okvirni sporazum zaključen između Banke za razvoj Saveta Evrope i Republike Srbije u vezi sa Regionalnim programom stambenog zbrinjavanja, potpisan 25.10.2013. godine i Ugovor o donaciji zaključen između Banke za razvoj saveta Evrope i Republike Srbije u vezi sa realizacijom trećeg potprojekta Regionalnog programa stambenog zbrinjavanja od 09.09.2014. godine. |
|  |  |
|  | Ime Naručioca: | ''Jedinica za upravljanje projektima u javnom sektoru'' d.o.o. Beograd |
|  |  |
|  | Adresa Naručioca: | Nemanjina 22-26, 11000 Beograd, Srbija |
|  |  |
|  | Internet adresa Naručioca: | <http://www.piu.rs> |
|  |  |
|  | Tip javne nabavke: | **Konkurentni postupak sa pregovaranjem**Konkurentni postupak sa pregovaranjem se sprovodi nakon sprovedenog nacionalnog otvorenog postupka nabavke građevinskog materijala, nameštaja i električnih uređaja za 94 seoskе kućе, broj: RHP-W3-VH/NOP1-2020, koji je objavljen 24. juna 2020. godine na Portalu javnih nabavki i internet stranici Naručioca i koji je za partije 2 - nameštaj i 3 – električni uređaji, obustavljen Odlukom o obustavi postupka br. 4691 od 12.08.2020. godine.Poziv za podnošenje ponuda će biti upućen svim ponuđačima koji su učestvovali u nacionalnom otvorenom postupku, broj: RHP-W3-VH/NOP1-2020, za Partije broj 2 i 3. |
|  |  |
|  | Tip ugovora: | **Ugovor o nabavci dobara** |
|  | Nabavka nameštaja za kuću, šifra iz ORN: 39140000Nabavka električnih aparata za domaćinstvo, šifra iz ORN: 39710000U sporazumu o implementaciji programa o stambenom zbrinjavanju u Srbiji, kupovina seoskih kuća predviđena je kao jedan od modaliteta ( A7: Seoske kuće) koji će biti sproveden u više implementacionih  faza.Pomenuti modalitet stambenog zbrinjavanja definisan je kao pružanje finansijske podrške krajnjim korisnicima za kupovinu seoskih kuća uklјučujući obezbeđivanje neophodnog građevinskog i drugog materijala u obliku „malih grantova“ i  odnosi se na izbeglice koje se žele integrisati u lokalne zajednice kao korisnici.Obim ove nabavke podrazumeva kupovinu nameštaja i električnih aparata za domaćinstva u obliku ''malih grantova'' za 94 korisnika na teritoriji Republike Srbije. |
|  | Broj partija ukoliko je nabavka podeljena na partije: | Nabavka je podeljena u 2 (dve) partije |
|  | Procenjena vrednost nabavke iznosi |
|  | **40.654,00 evra bez PDV****Partija broj 2 - Nameštaj: 14.604,00 evra bez PDV****Partija broj 3 – Električni uređaji:** **26.050,00 evra bez PDV** |
|  |  |
|  | Kriterijumi kvalifikacije: |
|  | Pravo učešća imaju sva zainteresovana lica koja nastupaju pojedinačno ili u grupi, a koja ispunjavaju kriterijume za učešće definisane u delu tenderske dokumenacije: Uputstvo za ponuđače, Odeljak 3: Kriterijumi za vrednovanje i upoređivanje, kao i uslove definisane u Vodiču za nabavku dobara, radova i usluga Banke za razvoj saveta Evrope; Odeljak 3.3: Podobnost za učestvovanje u postupku i obezbeđivanje dobara, radova i usluga.<http://www.coebank.org/en/about/policies-and-guidelines/projects-and-loans-policies-and-guidelines> Takođe, Banka za razvoj Saveta Evrope neće obezbediti ili na drugi način osigurati sredstva, direktno ili indirektno, za ili u korist fizičkog ili pravnog lica koji podleže finansijskim sankcijama koje je nametnula Evropska Unija, bilo samostalno ili u skladu sa finansijskim sankcijama koje je odredio Savet bezbednosti Ujedinjenih nacija, a koji je dostupan na Lista sankcija EU: [https://www.sanctionsmap.eu/#/main](https://www.sanctionsmap.eu/%22%20%5Cl%20%22/main) . |
|  |  |
|  | Kriterijumi izbora: |
|  | Ponuđači su u obavezi da ispune sledeće uslove: * + - 1. **Finansijski kapacitet ponuđača**:
1. **Likvidnost:** Da ponuđač nije imao registrovane blokade računa u poslednjih dvanaest (12) meseci do dana objavljivanja poziva za podnošenje ponuda.

Ukoliko ponudu podnosi grupa ponuđača: Ovaj uslov se odnosi na sve članove grupe ponuđača pojedinačno.Ukoliko se ponuda podnosi sa podizvođačem: Ovaj uslov se odnosi na sve podizvođače pojedinačno.1. **Stečaj i likvidacija**: Da nad ponuđačem nije pokrenut postupak stečaja ili likvidacije, odnosno prethodni stečajni postupak.

Ukoliko ponudu podnosi grupa ponuđača: Ovaj uslov se odnosi na sve članove grupe ponuđača pojedinačno.Ukoliko se ponuda podnosi sa podizvođačem: Ovaj uslov se odnosi na sve podizvođače pojedinačno.1. **Poslovni prihod:** Ponuđač mora da poseduje ukupan poslovni prihod, tokom prethodne tri godine (2016, 2017 i 2018), koji nije manji od:
* za Partiju 2: 22.000,00 evra
* za Partiju 3: 40.000,00 evra

 po srednjem kursu NBS na kraju izveštajnog perioda.Ukoliko ponuđač podnosi ponudu za dve ili više partija, mora da poseduje ukupni poslovni prihod koji nije manji od zbira gorenavedenih iznosa po partijama za koje podnosi ponudu.Ukoliko ponudu podnosi grupa ponuđača: Jedan od članova grupe ponuđača u obavezi je da ispuni najmanje 50% navedenog uslova.**2. Poslovni kapacitet ponuđača:** **Iskustvo ponuđača.** Ponuđač mora da dokaže da je u periodu od 01.01.2017. godine do datuma objavljivanja poziva za podnošenje ponuda, ostvario prihod od prodaje Nameštaja za Partiju 2 i Električnih uređaja za domaćinstvo za Partiju 3, u vrednosti od najmanje: * + **Za partiju 2:** 45.000,00 evra bez PDV;
	+ **Za partiju 3:** 80.000,00 evra bez PDV;

po srednjem kursu NBS na kraju izveštajnog perioda, osim za prihod od prodaje u 2020. godini čija vrednost će se obračunavati po srednjem kursu NBS na dan objavljivanja javnog poziva.Ukoliko ponuđač podnosi ponudu za dve ili više partija, mora da dokaže da je ostvario prihod u prodaji dobara za svaku Partiju zasebno.Ukoliko ponudu podnosi grupa ponuđača: Ovaj uslov ispunjava grupa ponuđača u celini.**Napomena: ponuđač dostavlja samo dokumenta u skladu sa instrukcijama datim u Pismu poziva za podnošenje ponuda, čiji je ovaj tenderski dosije sastavni deo. Dokumentacija koja nije navedena u Pismu poziva za podnošenje ponuda se ne dostavlja.**  |
|  |  |
|  | Kriterijum dodele ugovora |
|  | **Najniža ponuđena cena**U slučaju dve ponude sa najnižom ponuđenom cenom, najpovoljnijom ponudom će se smatrati ponuda sa dužim rokom važenja ponude.Elementi ugovora o kojma će se pregovarati i način pregovaranja :Naručilac poziva u konkurentni postupak sa pregovaranjem postupak samo i sve ponuđače koji su učestvovali u nacionalnom otvorenom postupku, broj: RHP-W3-VH/NOP1-2020, za Partije 2 i 3, čiji je predmet: Nabavka građevinskog materijala, nameštaja i električnih uređaja za 94 seoskе kućе u okviru trećeg potprojekta Regionalnog programa stambenog zbrinjavanja u Republici, u cilju da dopune svoje ponude kako bi ih učinili prihvatljivim.Postupak pregovaranja sprovodi Komisija za javnu nabavku.O postupku pregovaranja Komisija vodi zapisnik.Predsednik Komisije za javnu nabavku upoznaće učesnika sa postupkom pregovaranja i pravilima postupka.Postupku pregovaranja će se pristupiti neposredno nakon otvaranja ponuda, sa ponuđačem koji je dostavio ponudu.Naručilac zadržava pravo da proveri informacije koje Ponuđač dostavi ako to smatra potrebnim. |
|  |  |
|  | Pristup tenderskoj dokumentaciji, internet adresa sa koje se mogu preuzeti tenderska dokumenta:  | <http://www.piu.rs><http://portal.ujn.gov.rs> |
|  |  |
|  | Podnošenje ponuda, rok za podnošenje ponuda: | Ponuda se podnosi kao preporučeno pismo sa povratnicom, ili u slučaju ličnog dostavljanja sa predatom potvrdom o prijemu ponude. Ponuda se podnosi na sledeću adresu: **Jedinica za upravljanje projektima u javnom sektoru d.o.o. Beograd, Veljka Dugoševića 54, peti sprat – pisarnica, 11000 Beograd, Srbija.**Ukoliko se ponuda dostavlja lično, adresa za dostavljanje je: **Jedinica za upravljanje projektima u javnom sektoru d.o.o. Beograd, Veljka Dugoševića 54, peti sprat – pisarnica, 11000 Beograd, Srbija, u periodu od 08:00h do 15:30h.**Krajnji rok za dostavljanje ponuda je: **09.10.2020. godine do 11:00 časova.** |
|  |  |
|  | Sastanak za otvaranje ponuda – datum, vreme i mesto: | Otvaranje ponuda održaće **se 09.10.2020. u 11:30 časova,** u prostorijama Jedinice za upravljanje projektima u javnom sektoru d.o.o. Beograd, Veljka Dugoševića 54, peti sprat, 11000 Beograd. |
|  |  |
|  | Uslovi za učešće na sastanku za otvaranje ponuda: |
|  | Naručilac će ponude otvarati javno i otvaranju može prisustvovati svako zainteresovano lice, u vreme i na mestu određenom u ovom Obaveštenju i u Uputstvu ponuđačima. U postupku otvaranja ponuda mogu aktivno učestvovati samo ovlašćeni predstavnici ponuđača, u kom slučaju su u obavezi da dostave ovlašćenje za prisustvovanje i potpisivanje, kao i da potpišu dokument kojim potvrđuju svoje prisustvo. |
|  |  |
|  | Rok za donošenje odluke o dodeli ugovora: | Najkasnije 60 dana od isteka roka za podnošenje ponuda |
|  |  |
|  | Kontakt: | Jedinica za upravljanje projektima u javnom sektoru d.o.o. Beograd aleksandar.grubac@piu.rs  |
|  |  |
|  | Ostale informacije: |
|  | Nabavke dobara, radova i usluga finansiranih od strane programa stambenog zbrinjavanja u Republici Srbiji, pripremljena su, dodeljena i organizovana u saradnji sa partnerskim zemljama i CEB Priručnikom za dobra, radove i usluge, objavljenom na vebsajtu:<http://www.coebank.org/documents/107/Procurement_Guidelines_LJhjgEt.pdf> |